În seara zilei de 17 martie, polițiștii au oprit pentru control în trafic, în localitatea Sânmihaiu Almașului, un autoturism condus de un localnic de 55 de ani. În urma testării cu aparatul etilotest, s-a constatat că acesta avea o concentrație alcoolică de 0,62 mg/l alcool pur în aerul expirat. Conducătorului auto i-au fost recoltate probe biologice în vederea stabilirii alcoolemiei. Pe numele său a fost întocmit un dosar de cercetare penală, sub aspectul comiterii infracțiunii de conducere a unui vehicul sub influența alcoolului.